text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: الرئيسيةسياسةالتسول التونسي من الدول العربية النفطية، لمحة تاريخية
text.text_idx: #000006
text.text: التسول التونسي من الدول العربية النفطية، لمحة تاريخية
text.text_idx: #000007
text.text: عام 1996 تأسست قناة الجزيرة القطرية الي كانت ذات توجهات اسلامية _ عروبية و كانت تهاجم علخر في النظام التونسي و ديما تستدعي في معارضيه خصوصا . الي يبهت من 1996 ل2011 انو رغم كل البرامج و كل الهجومات و كل الدعم الي قدمتو الدولة القطرية لمعارضي بن علي و خاصة النهضاويين فانو بن علي عمرو مارد الفعل كان بالكلام و عمرو بالعمر مخمم انو يقطع العلاقات مع قطر او يعمل عليها حملة إعلامية مضادة.
text.text_idx: #000009
text.text: في المقابل فانو بن علي قطع العلاقات مع إيران عام 1989 جرة مساندتها للإسلاميين (وقتها كنا نسميو الإسلاميين ب الخمينيين) و السؤال الي يطرح روحو علاش بن علي كان فحل مع ايران و نعجة قدام قطر ؟؟؟
text.text_idx: #000010
text.text: كيف نطرحو قضية السيادة التونسية و المديونية الخارجية يمشي في بال الجميع انو المشكلة التونسية هي تبعية لرضوخ للقوى العظمى كهو و لذا يقولو انو القضية أكبر من تونس، لكن الحقيقة مختلفة..
text.text_idx: #000014
text.text: تونس خضوعها مزدوج من ناحية للقوى الاوروبية/الامريكانية و من ناحية أخرى للدول النفطية العربية فتونس تخضع لدول الخليج ومعاهم ليبيا ودزاير والعراق.
text.text_idx: #000015
text.text: عام 1980 تجلط الهادي نويرة (بعد تمرد قفصة) و تعوض بمحمد المزالي (باقتراح من وسيلة بن عمار) و المزالي كان صاحب فكرة الإعتماد على التمويل العربي النفطي للاقتصاد التونسي و هكذا انتصبت 6 بنوك تنمية عربية -تونسية.
text.text_idx: #000016
text.text: مابين عام 1980 و 1986 انتصبت بنوك تمويل من السعودية، الامارات، قطر، الكويت، ليبيا والجزائر (بش تخدم مشاريع صناعية مشتركة في الشمال الغربي) و هذا يعني ارتهان تمويل الاقتصاد التونسي للدول البترولية العربية.
text.text_idx: #000017
text.text: في تلك الفترة بالذات كثرت علخر التعديات الليبية (يذكرهم بالتفصيل محمد المزالي الوزير الأول وقتها) و التدخلات كانت اصلا مغير ماتتجرأ الحكومة التونسية على رد الفعل أما مشات شكات بيه لصدام حسين الي ثارت فيه الفحولة و ساعد تونس بلفلوس باش تشري سلاح ( زدنا ذلينا رواحنا للعراق).
text.text_idx: #000018
text.text: في تلك الفترة صارت إعتداءات قاتلة ( محمد علي عقيد) و مهينة ( خطف نسوة) على التوانسة في السعودية لكن الحكومة التونسية حسبت روحها مش هنا و تلفت كل شي.
text.text_idx: #000019
text.text: الحصيلة الاقتصادية لتلك الفترة، حجم التقدم الإقتصادي الي تحقق في البلاد كثمن للذل كان كارثيا و علخر علخر. تسولنا، تذلينا و جبنا فلوس الخليج+ليبيا+دزاير+العراق و من بعد إفلاس الدولة عام 1986 و رجعنا للتسول من البنك الدولي الي فرض برنامج الإصلاح الهيكلي ورجعنا لعام 1960.
text.text_idx: #000022
text.text: السيادة التونسية
text.text_idx: #000026
text.text: مسألة السيادة و القومية التونسية
text.text_idx: #000027
text.text: الاستهتار بالقيم القومية العليا: السيادة التونسية
text.text_idx: #000028
text.text: الرد الجذري على اللوم السطحي للقومية التونسية
text.text_idx: #000029
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000036